|  |
| --- |
| HERA_logo |
| **HRVATSKA ENERGETSKA REGULATORNA AGENCIJA**  **Ulica grada Vukovara 14**  **10000 Zagreb** |

\*P/127950\*

|  |  |  |
| --- | --- | --- |
| **KLASA:** **404-01/19-02/38** | | |
| **URBROJ:** **371-07-19-3** | | |
| **Zagreb,** **20.11.2019.** | | |
|  |
| **GOSPODARSKIM SUBJEKTIMA** |
|  |

**PREDMET: Poziv na dostavu ponuda – električna energija za vlastitu potrošnju**

U skladu sa člankom 12. Zakona o javnoj nabavi („Narodne novine“, broj 120/16, dalje: ZJN 2016) za nabavu roba i usluga te provedbu projektnih natječaja procijenjene vrijednosti manje od 200.000,00 kuna naručitelj nije obvezan provoditi postupak javne nabave propisan ZJN 2016.

Temeljem Pravilnika o provedbi postupaka jednostavne nabave, klasa: 011-01/17-01/07, urbroj: 371-01/17-01, od 31. ožujka 2017., ovim putem Hrvatska energetska regulatorna agencija, Ulica grada Vukovara 14, Zagreb (dalje: naručitelj) upućuje Poziv za dostavu ponude kako slijedi:

**1. OPĆI PODACI**

**1.1. Podaci o naručitelju**

Naručitelj: Hrvatska energetska regulatorna agencija

Adresa: Ulica grada Vukovara 14, 10000 Zagreb

OIB: 83764654530

Telefon: 01 / 6323 777

Telefaks: 01 / 6115 344

URL: [www.hera.hr](http://www.her.hr)

e-mail: hera@hera.hr

Odgovorna osoba naručitelja: Tomislav Jureković, predsjednik Upravnog vijeća

**1.2. Osoba zadužena za kontakt**

Kontakt osoba: Sanja Prkačin

Telefon: 01 / 6323 765

e-mail: sprkacin@hera.hr

**1.3. Procijenjena vrijednost nabave**

150.000,00 kuna bez PDV-a.

**1.4. Evidencijski broj nabave:** 4-2019

**1.5. Brojčana oznaka iz jedinstvenog rječnika javne nabave:** 09310000-5

**2. PODACI O PREDMETU NABAVE**

**2.1. Opis predmeta nabave**

Predmet nabave je opskrba električnom energijom za vlastitu potrošnju.

**2.2. Opis i oznaka grupa predmeta nabave**

Predmet nabave nije podijeljen na grupe te je ponuditelj u obvezi ponuditi predmet nabave u cijelosti, odnosno ponuda mora obuhvatiti sve stavke Troškovnika – Prilog 2 ovog Poziva na dostavu ponuda (dalje: Poziv).

**2.3. Troškovnik, tehnička specifikacija te količina predmeta nabave**

Troškovnik s detaljnom tehničkom specifikacijom i količinama predmeta nabave naveden je u Prilogu 2 ovog Poziva.

**2.4. Mjesto i rok pružanja usluga**

Mjesto isporuke predmeta nabave je na adresi sjedišta naručitelja: Ulica grada Vukovara 14, 10000 Zagreb.

S ponuditeljem koji ponudi najnižu ukupnu cijenu, HERA će sklopiti ugovor o opskrbi električnom energijom na razdoblje od jedne godine, s početkom isporuke električne energije 1. siječnja 2020.

**3. PODACI O PONUDI**

**3.1. Sadržaj i način izrade ponude**

Pri izradi ponude ponuditelj se mora pridržavati zahtjeva i uvjeta iz ovog Poziva. Ponuditelj ne smije mijenjati i nadopunjavati tekst Poziva. Ponuda mora biti izrađena u papirnatom obliku, otisnuta ili pisana neizbrisivom tintom.

Ponuda mora sadržavati najmanje: 1. Popunjeni Ponudbeni list (Prilog 1),

2. Popunjeni Troškovnik (Prilog 2).

**3.2. Datum, vrijeme, način i mjesto dostave ponuda**

Ponude se predaju neposredno na urudžbeni zapisnik naručitelja ili preporučenom poštanskom pošiljkom na adresu naručitelja, u zatvorenoj omotnici na kojoj mora biti naznačen naziv i adresa ponuditelja te naziv i adresa naručitelja i oznaka sljedećeg sadržaja:

**Hrvatska energetska regulatorna agencija  
Ulica grada Vukovara 14, 10000 Zagreb**

**POSTUPAK JEDNOSTAVNE NABAVE – ELEKTRIČNA ENERGIJA**

**ZA VLASTITU POTROŠNJU  
"NE OTVARAJ"**

Ponuditelj samostalno određuje način dostave ponude i sam snosi rizik eventualnog gubitka odnosno nepravovremene dostave ponude.

Ponuda, bez obzira na način dostave, mora biti zaprimljena od strane naručitelja, na adresi Hrvatske energetske regulatorne agencije, Ulica grada Vukovara 14, 10000 Zagreb, najkasnije **do 3. prosinca 2019. godine u 10:00 sati.**

Sve ponude koje naručitelj primi nakon isteka roka za dostavu ponuda, obilježit će se kao zakašnjele te će se neotvorene vratiti pošiljatelju bez odgode. Ponude se neće javno otvarati.

**3.3. Način određivanja cijene ponude**

Ponuđene cijene za stavke pod rednim brojem 1. Troškovnika su nepromjenjive za cijelo vrijeme trajanja ugovora. Cijene za stavke pod rednim brojevima 2. do 5. Troškovnika podložne su odlukama nadležnih tijela.

U cijenu ponude bez poreza na dodanu vrijednost moraju biti uračunati svi troškovi, naknade, pristojbe i/ili popusti.

**3.4. Valuta, jezik i pismo ponude**

Cijena ponude izražava se u hrvatskim kunama. Ponuda se izrađuje na hrvatskom jeziku i latiničnom pismu.

**3.5. Kriterij za odabir ponude**

Kriterij za odabir ponude je najniža cijena.

**3.6. Rok valjanosti ponude**

Rok valjanosti ponude je 30 (trideset) dana od dana otvaranja ponuda. Naručitelj će odbiti ponudu čiji je rok valjanosti kraći od zahtijevanog.

**3.7. Rok, način i uvjeti plaćanja**

Naručitelj će izvršiti plaćanje na temelju ispostavljenih računa u roku od 15 (petnaest) dana od dana izdavanja računa.

**4. Rok donošenja odluke o odabiru ili poništenju nadmetanja**

Rok za donošenje odluke o odabiru ili odluke o poništenju postupka nabave iznosi najviše 30 dana od dana isteka roka za dostavu ponuda.

Obavijest o odabiru ili o poništenju postupka nabave naručitelj će bez odgode dostaviti svakom ponuditelju.

Naručitelj zadržava pravo poništiti ovaj postupak nabave u bilo kojem trenutku, odnosno ne odabrati niti jednu ponudu, bez ikakvih obveza ili naknada bilo koje vrste prema ponuditeljima.

**Predsjednik Upravnog vijeća**

**Tomislav Jureković, dipl. ing.**

Prilog: kao u tekstu